पंजे से कोहनी तक िलखकर लाया, पकड़ाया, हाथ धुलाए; दिलाई परीक्षा
संस्कृत का पर्चा, चप्पल-जूते, पर्स, युवतियों के दुपट्टे तक बाहर रखवाए
भास्कर संवाददाता | खंडवा
हथेली से कोहनी तक संस्कृत के श्लोक, निबंध की नकल लिखकर लाया छात्र परीक्षा देने से पहले ही पकड़ा गया। शिक्षकों ने साबुन से उसके हाथ धुलवाए फिर हॉल में परीक्षा देने के लिए भेजा। बाहर पकड़े जाने से नकल प्रकरण नहीं बना।
गुरुवार 2 मार्च से माशिमं 10वीं बोर्ड की परीक्षाएं शुरू हुई। पहला पर्चा संस्कृत का था। उत्कृष्ट विद्यालय में सुबह 8 बजे परीक्षा देने गया छात्र मैदान से गुजर रहा था तभी शिक्षक सचिन चिकलीकर की नजर पड़ी। बाएं हाथ की हथेली से कोहनी तक नीली स्याही से श्लोक, निबंध लिखे थे। मौके पर मौजूद शिक्षकों ने छात्र को साबुन देकर हाथ धुलवाए। इसके बाद परीक्षा हॉल में जाने दिया।
देरी से मिला था मैसेज- 1 मार्च को 12वीं के पर्चे में करीब 7 केंद्राध्यक्ष देरी से केंद्र में पहुंचे थे। डीईओ ने नोटिस भी दिए। डीईओ पीएस सोलंकी ने बताया केंद्राध्यक्षों को मैसेज देरी से पहुंचे थे। एक शिक्षक पितृत्व अवकाश पर था। कार्रवाई जैसी कोई बात सामने नहीं आई।
9वीं व 11वीं- 9वीं की परीक्षाएं भी शुरू हो गई। शुक्रवार को 11वीं का पहला पर्चा होगा।
सख्त जांच
मदद
गलत केंद्र पर पहुंची छात्रा, लोगों ने मदद कर दूसरे केंद्र पहुंचाया
अमलपुरा की छात्रा नाजनीन पिता मकसूद ने प्राइवेट परीक्षा देने के लिए एमएलबी से पर्चा भरा था। उसे शासकीय हाईस्कूल गणेशगंज सेंटर मिला था। वह प्रवेश पत्र घर भूल आई थी। प्रवेश पत्र नहीं होने से वह सुबह 8.20 बजे तक एमएलबी सेंटर के बाहर ही बैठे रही। एक शिक्षिका आई तब पता चला सेंटर गणेशगंज है। कुछ लोगों ने मदद कर गणेशगंज स्कूल पहुंचाया। जहां केंद्राध्यक्ष ने सहयोग कर परीक्षा देने कक्ष में बैठाया।
मुख्य द्वार पर परीक्षार्थियों की जांच की गई। उधर, जिले के 80 परीक्षा केंद्रों पर 16239 में से संस्कृत के पर्चे में 15 हजार 689 विद्यार्थी ही शामिल हुए।
जब नकलची की बांह ऊपर की तो कोहनी तक नकल लिखी थी।
hin_Deva hin_Deva mag_Deva hin_Deva hin_Deva hin_Deva awa_Deva mag_Deva kas_Deva hin_Deva hin_Deva hin_Deva hin_Deva